Είναι ένας... τρελλός τρελλός Βέγγος

Το ***Είναι ένας... τρελλός τρελλός Βέγγος*** είναι ελληνική κινηματογραφική ταινία του 1965, ρομαντική και κωμωδία σε παραγωγή ΘΒ. Ταινίες γέλιου, σε σκηνοθεσία Πάνου Γλυκοφρύδη. Το σενάριο το έγραψαν οι Δημήτρης Βασιλειάδης και Ναπολέων Ελευθερίου. Πρωταγωνιστούν οι Θανάσης Βέγγος, Λαυρέντης Διανέλλος και Κλεό Σκουλούδη.

Η ταινία αναφέρεται στην προσπάθεια του Θανάση να βρει, επιτέλους, τον πατέρα του. Παρ' όλα αυτά, αφού τον βρίσκει, και είναι και πλούσιος, θα συναντήσει πολλές δυσκολίες από την υπηρεσία του σπιτιού, η οποία θα επιχειρήσει να τον τρελάνει για να μην κληρονομήσει εκείνος την μεγάλη περιουσία του πατέρα του.

## Πλοκή
Η ταινία ξεκινά στο ορφανοτροφείο που ζει ο Θανάσης, ο οποίος τραγουδά για τελευταία φορά το τραγούδι των ορφανών με τα υπόλοιπα παιδιά, καθώς θα έφευγε από εκεί. Κατόπιν δείχνει μερικές στιγμές από τη ζωή του Θανάση μετά το ορφανοτροφείο και τις δουλειές που έκανε για να ζήσει, μεταξύ αυτών και μπαρμπέρης. Αργότερα, αφού εντάχθηκε στον στρατό συνέχισε εκεί να κάνει τον μπαρμπέρη στους φαντάρους. Αυτό όμως είχε ως αποτέλεσμα ο Θανάσης να μάθει την τέχνη και να ανοίξει δικό του κουρείο. Όταν έρχεται ένας πελάτης, συζητάνε ότι ψάχνει ακόμα και τώρα τον πατέρα του και πως έχει προσλάβει και ντετέκτιβ για αυτήν την υπόθεση. Αργότερα, η ταινία μας δείχνει τον δεσμό που δημιούργησε με τη γειτόνισσα του την Κατίνα, την οποία θα τη ζητήσει και σε γάμο. Τη μέρα που πήγε, λοιπόν, να τη ζητήσει, η μητέρα της Κατίνας του διάβασε το φλιτζάνι και του είπε πως θα συναντήσει έναν συγγενή που ψάχνει από καιρό. Ο Θανάσης ταράχτηκε.

Κατόπιν η ταινία περνά στο δεύτερο μέρος, όπου ο ντετέκτιβ ανακοινώνει στον Θανάση ότι βρήκε τον πατέρα του. Ο Θανάσης παθαίνει σοκ. Παρ' όλα αυτά, τον παίρνει ο πατέρας του και τον πηγαίνει στο σπίτι. Εκεί του γνωρίζει την υπηρεσία του σπιτιού και του δείχνει και τα πορτρέτα των προγόνων τους. Καθότι ο πατέρας του ήταν πολύ πλούσιος, αργότερα του ράβει και μερικά καλά κοστούμια, ενώ του μαθαίνει και τρόπους. Επίσης αναφέρει στον πατέρα του τον λόγο που έδωσε στη μητέρα της Κατίνας, την οποία είχε καιρό να δει πλέον.

Μετά από όλα αυτά, η υπηρεσία αρχίζει να στήνει στον Θανάση διάφορες καταστάσεις που θα τον έβγαζαν τρελό μπροστά στον πατέρα του, ο οποίος δεν έχει άλλους κληρονόμους, παρά μόνο τον Θανάση και τα άτομα της υπηρεσίας του. Έτσι ο Θανάσης θα πάει στον ψυχίατρο. Παρ' όλα αυτά, ο Θανάσης δείχνει πολύ επηρεασμένος από ό,τι του έκανε το υπηρετικό προσωπικό. Ο ψυχίατρος προτείνει για θεραπεία στον Θανάση να κάνει μακρινούς και ήσυχους περιπάτους, αλλά το προσωπικό τον πηγαίνει σε θορυβώδη μέρη ως επί το πλείστον. Η κατάστασή του επιδεινώνεται. Και παραλίγο να τον κλείσουν στο ψυχιατρείο, και πάνω που πάει να δραπετεύσει, τελειώνει το δεύτερο μέρος.

Το τρίτο μέρος ξεκινάει μες στο κουρείο, με τον Θανάση να φωνάζει *πατέρα, πατέρα* σε ένα καλόγερο. Εκεί έρχεται η Κατίνα να του εξηγήσει ότι ήταν απλά ένα όνειρο (και τίποτε άλλο) και να του αναγγείλει τον ερχομό του θείου της από την Αυστραλία. Ο Θανάσης περνάει ένα δεύτερο σοκ, γιατί ο θείος ήταν ο ίδιος που είχε ονειρευτεί σαν πατέρα του στο όνειρό του. Αυτό, μετά, εξηγήθηκε, καθώς πριν κοιμηθεί είχε δει στο σπίτι της Κατίνας μία φωτοραφία του θείου. Η ταινία τελειώνει με τον γάμο του Θανάση και της Κατίνας και με έναν διάλογο που έχει με τους θεατές, την πρώτη νύχτα του γάμου του, στον οποίον τους απαγορεύει να δουν παραπάνω, διότι το έργο θα γίνει ακατάλληλο.

## Διανομή ρόλων

* Θανάσης Βέγγος... Θανάσης Θανασάκης**'
* [[Λαυρέντης Διανέλλος]]... πατέρας Θανάση**'
* Κλεό Σκουλούδη... Κατίνα
* Νανά Σκιαδά... Σμαράγδα, μαγείρισσα
* Τάκης Μηλιάδης... Τζέημς Μποντόπουλος, ντετέκτιβ
* Δημήτρης Νικολαΐδης... Πέτρος Γνωστικός, τρελογιατρός
* Μόνικα Βασιλείου... Ρέα, καμαριέρα
* Ζανίνο... Γιάννης, σωφέρ
* Δημήτρης Κούκης... Λεωνίδας, μπάτλερ
* Νικήτας Πλατής... διευθυντής ορφανοτροφείου
* Διονυσία Ρώη... γυναίκα στο ορφανοτροφείο
* Νίκος Νεογένης... Πέτρος, κηπουρός
* Γιώργος Ρώης... ράφτης
* Κώστας Μεντής... διευθυντής ορχήστρας
* Φρόσω Κοκκόλα... μητέρα Κατίνας
* Γιώργος Ξύδης... Κώστας
* Παναγιώτης Καραβουσιάνος... πελάτης κουρείου
* Βαγγέλης Παπαθανασόπουλος... πελάτης κουρείου
* Σταύρος Ιατρίδης... μανάβης
* Μαίρη Γραβλιώτη... κόρη αφεντικού
* Γιάννης Σπαρίδης... κουρέας
* Νίκος Φέρμας... αφεντικό νυχτερινού κέντρου
* Σταύρος Παχής... σερβιτόρος
* Κική Βυζαντίου...
* Κώστας Σταυρινουδάκης... τσαγκάρης
* Αντώνης Κουφουδάκης... Φρίξος, συνάδελφος κουρέας
* Σπύρος Μαλούσης...
* Νίτσα Μπερλέν...
* Σπύρος Γιουργιώτης...
* Άννα Φόνσου... περαστική
* Δημήτρης Τσουράπης... προϊστάμενος παγοποιείου
* Λευτέρης Τρακάδας...

## Παραγωγή

Αποτελεί το ντεμπούτο της κινηματογραφικής εταιρίας του Θανάση Βέγγου, ΘΒ Ταινίες γέλιου.

## Κυκλοφορία
Στις 30 Ιανουαρίου 2003, η ταινία κυκλοφόρησε και στη μορφή DVD. 

## Σημειώσεις

**i.**  Η ταινία μπορεί να απαντήσει και στους εξής τίτλους: Είναι ένας... τρελός τρελός Βέγγος» ή «Είναι ένας τρελλός τρελλός Βέγγος» ή «Είναι ένας... τρελλός τρελλός τρελλός Βέγγος» κ.λπ.

## Παραπομπές


## Εξωτερικοί σύνδεσμοι
* ''Είναι ένας... τρελλός τρελλός Βέγγος''  στο veggos.gr
* 

Κατηγορία:Ταινίες του 1965
Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Πάνου Γλυκοφρύδη
Κατηγορία:Ταινίες παραγωγής ΘΒ Ταινίες Γέλιου
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα